Ministrul columbian al Apărării a murit din cauza COVID-19.
Carlos Holmes Trujillo era internat la Terapie Intensivă. Oficialii guvernului spun că Trujillo a murit din cauza unei pneumonii asociate cu COVID-19. Ministrul columbian al Apărării s-a infectat la începutul lunii.
Ministrul columbian al apărării, Carlos Holmes Trujillo, a murit marți, la Spitalul Militar din Bogota, din cauza COVID-19, scrie DW.Anunțul a fost făcut de fratele său, pe Twitter: "Cu o durere profundă, anunț moartea fratelui meu. El a luptat pentru convingerile sale și a murit apărându-le".Con profundo dolor, recibo el fallecimiento de mi hermano.Luchó por sus convicciones y murió defendiéndolas.— José Renán Trujillo (@JoseRenanTG) January 26, 2021 Ministrul în vârstă de 69 de ani a murit la Spitalul Militar din Bogota după ce s-a infectat cu COVID-19. El a fost internat la Terapie intensivă, a fost sedat și ventilat mecanic.Oficialii guvernului din Columbia au spus, citați de Reuters, că ministrul Carlos Holmes Trujillo a murit de pneumonie virală asociată cu COVID-19.Trujillo s-a infectat cu coronavirus la începutul acestei luni și ulterior a fost transferat la o unitate de Terapie intensivă.Columbia a raportat peste 2 milioane de infecții cu coronavirus, precum și aproape 52.000 de decese cauzate de COVID-19.